- Hindi News
- National
- इंजीनियरिंग छात्र ने घर में घुसकर 75 साल के बुजुर्ग की चेन लूटी, वृद्ध ने 500 मी. पीछा कर पकड़ा
इंजीनियरिंग छात्र ने घर में घुसकर 75 साल के बुजुर्ग की चेन लूटी, वृद्ध ने 500 मी. पीछा कर पकड़ा
ओल्ड सुभाष नगर के पास स्थित आंबेडकर कॉलोनी में रह रहे 75 वर्षीय बुजुर्ग की चेन लूटकर इंजीनियरिंग छात्र फरार हो गया। वृद्ध ने पड़ोसी के साथ 500 मीटर तक उसका पीछा किया और लुटेरे का पकड़ लिया। आरोपी छात्र वृद्ध के घर में किराए से कमरा लेने का बहाना बनाकर दाखिल हुआ था।
पुलिस ने बताया कि आंबेडकर नगर में 75 वर्षीय बीएल गजभिए रहते हैं। घर में उनकी देखभाल 54 वर्षीय शारदा मेहता करती हैं। रविवार शाम साढ़े 8 बजे किराए से कमरा लेने के बहाने इंजीनियरिंग छात्र अंशुल ठाकुर वहां पहुंचा और चेन लूटकर भाग खड़ा हुआ। घटना के बाद गजभिए ने पड़ोसी शंकरलाल बत्रा के साथ शोर करते हुए उसका पीछा किया। गजभिए ने अंशुल को भीड़ की मदद पकड़ा। डायल 100 बुलाकर आरोपी अंशुल को पुलिस के हवाले किया है।
कमरा किराए पर लेने के बहाने आया था
घड़ी में रात के साढ़े आठ बज रहे थे। तभी बंसल इंजीनियरिंग कॉलेज से इंजीनियरिंग की पढ़ाई कर रहा अंशुल ठाकुर घर आया। वह दोपहर में भी आया था और किराए पर रहने के लिए कमरा देखकर गया था। उसने खुद को सागर के मकरोनी का रहने वाला बताया था। साथ ही एडवांस किराए के रूप में टोकनमनी जल्द ही एटीएम से निकाल देने की बात कहकर उठा। तभी अचानक उसने तेजी से मेरी गर्दन पर झपट्टा मारा और चेन खींचकर गेट की ओर भागा। मेरा चश्मा टूटकर गिर गया। लेकिन, बिना कुछ सोचे मैंने भी उसके पीछे चाेर - चोर का शोर करते हुए दौड़ लगा दी। करीब 500 मीटर दूर उसे भीड़ की मदद से पकड़ लिया। पुलिस के डायल 100 को बुलाया और चेन लूटकर भाग रहे अंशुल को पुलिस के हवाले कर दिया। यह सबकुछ 15 मिनट के भीतर हुआ। बीएल गजभिए, रिटायर सीनियर ऑडिटर, कैग (पोस्टल एंड टेलीकॉम)
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva